Babalykie in Pta-Moot gevind - Maroela Media
Babalykie in Pta-Moot gevind
Die liggaam van ŉ pasgebore babaseun is Vrydagoggend in Queenswood in Pretoria se Moot-omgewing gevind.
Russel Meiring, woordvoerder van ER24, het gesê die baba is in ŉ asblik by ŉ woonstelblok in Shillingstraat gelos.
“Die woonstelblok se opsigter was besig om asdromme na buite te neem toe hy op die babatjie afgekom het. Die polisie is ontbied en die polisie het paramedici ontbied,” het Meiring gesê.
Meiring het gesê paramedici het vasgestel dat die baba al ŉ geruime tyd dood is en kon niks vir hom doen nie. Hy is op die toneel dood verklaar.
Kapt. Coba Brits, polisiewoordvoerder, het die voorval aan Maroela Media bevestig. “Die nodige ondersoeke is reeds van stapel gestuur,” het Brits gesê.
Dit is nog nie bekend hoe lank of hoe die baba dood is nie.
misdaad Pretoria Queenswood
Durban-man spring glo na sy dood
Maureen · 4 jare gelede
Hoe kan n ma dit doen???? Daars mese wat graag kinders wil he wat nie kan kry nie. As jy nie n kind wil he nie gee hom op vir iemand wat wel een wil he wat nie kan kry nie.Sulke ma’s moet sommer doodstraf kry.My hart breek vir daai kind.Die baba het nie gevra om gemaak te word nie.baba net onskuldig.
Soveel begeer n baba, maar hul sukkel om kinders te kry… dan kom so n ongevoeligge Ma en sy gooi haar baba sommer in n asblik, ? hoe kry n mens so iets oor hul hart.. daai klein baba kon dalk baie liefde van iemand anders ontvang het… maar nou is hy dood. ek hoop die Ma word opgespoor…. en dat sy sal boet vir wat sy gedoen het…
As die baba lewend in die asblik gegooi is dink aan sy angs en aaklige dood. Ek se ook doodstraf vir so ‘n ongevoelige vrou
‘N ma sal nie so iets aan haar eie kind doen nie, maar ‘n demon sal… Sy sal brand in die hel. Ek raak so kwaad vir sulke goed. Gelukkig is die babatjie reguit huis toe na sy Pappa Vader toe. Ek hoop sy word gevang en vinnig ook.
Dis die 4de soortlike geval binne 10dae. Wonder hoekom word die ras in al die gevalle verswyg?!
Francois, pasop vir die woord “ras”. Jy haal dalk die voorblaaie omdat jy ‘n baba se ras bevraagteken. Ai tog!
Sal ook graag wil weet ja: Hoekom word die ras verswyg? In ál die gevalle?
Ons sal nie weet wat is die omstandighede rondom so ‘n aksie nie, maar al wat ek kan sê, die mense dink nie meer nie, doen net, tot hartseer, pyn, leiding, ens vir soveel ander om hulle wat wel kan dink!
Omgekrap · 4 jare gelede
Dis nie ‘n ‘Ma’ wat dit doen nie…dit is ‘n eiersel -donateur. Ek weier om die vrou die ‘ma’ te noem. Sy is nie die naam werd nie.